作者：姚勉
词牌/韵律：沁园春

paragraphs: 道骨仙风，海上骑鲸，端是后身。
把银河天巧，锺为文采，剑津宝气，融作精神。
壶玉储冰，掌金擎露，胸次全无一点尘。
年年里，早花朝六日，长庆生申。
箳篁濯锦江滨。
人尽道如公清最真。
合沉香亭北，金笺奏曲，恩披兽锦，醉拭龙巾。
泥紫颁来，渠黄飞去，自是八花砖上人。
从后看，大钧播物，万象皆春。